**Ministru kabineta rīkojuma projekta**

**“****Grozījums Ministru kabineta 2009.gada 19.oktobra rīkojumā Nr.714 „Par Pārtikas un veterinārā dienesta un valsts aģentūras „Latvijas Zivju resursu aģentūra” reorganizāciju un valsts zinātniskā institūta „Pārtikas drošības, dzīvnieku veselības un vides zinātniskais institūts” izveidi””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Normatīvā akta projekta izstrāde ir Zemkopības ministrijas iniciatīva, lai nodrošinātu korektu un juridiski saistošu pārraudzības iestādes nosaukuma lietošanu. |
| 2. | Pašreizējā situācija un problēmas | Saskaņā ar Ministru kabineta 2009.gada 19.oktobra rīkojumu Nr.714„**Par Pārtikas un veterinārā dienesta un valsts aģentūras „Latvijas Zivju resursu aģentūra” reorganizāciju un valsts zinātniskā institūta „Pārtikas drošības, dzīvnieku veselības un vides zinātniskais institūts” izveidi” (turpmāk – rīkojums Nr.714) ar 2010.gada 1.janvāri tika izveidots z**emkopības ministra pārraudzībā esošs valsts zinātniskais institūts – atvasināta publiska persona – „Pārtikas drošības, dzīvnieku veselības un vides zinātniskais institūts” (turpmāk – institūts).  Institūta nosaukums tika veidots tā, lai aptvertu tā pamatdarbības jomas. Rīkojuma Nr.714 pieņemšanas gaitā netika izvērtēts tas, ka ir nepieciešams izveidot arī institūta nosaukuma saīsinājumu, kas būtu lietojams institūta mājas lapas internetā adresē, e-pastu adresēs, grāmatvedības datorprogrammās u.tml. Savukārt, lietojot institūta nosaukuma abreviatūru, netiktu nodrošināta institūta atpazīstamība, it sevišķi sadarbībā ar ārvalstu valsts institūcijām, laboratorijām un uzņēmumiem.  Institūts saskaņā ar normatīvajiem aktiem veic references laboratorijas funkcijas 42 jomās, un tam ir jānodrošina sadarbība ar citu Eiropas Savienības valstu references laboratorijām un oficiālajām kontroles institūcijām.  Institūta nosaukumu paredzēts papildināt ar vārdu „BIOR”, ievērojot institūta ierosinājumu un to, ka šāds apzīmējums jau tiek plaši izmantots.  Šobrīd atsevišķos normatīvajos aktos kā institūta nosaukuma papildinājums jau ir lietots vārds „BIOR”:  1) Ministru kabineta 14.02.2012. noteikumi Nr.112 „Noteikumi par valsts atbalstu lauksaimniecībai un tā piešķiršanas kārtību”;  2) Ministru kabineta 21.02.2012. noteikumi Nr.126 „Kārtība, kādā ārvalsts zinātniskās pētniecības kuģim izsniedz speciālo atļauju zinātniskās izpētes darbu veikšanai Latvijas Republikas teritoriālajā jūrā, kontinentālajā šelfā un ekskluzīvajā ekonomiskajā zonā”;  3) Ministru kabineta 02.08.2011. noteikumi Nr.596 „Jūras vides padomes nolikums”.  Savukārt ar Ministru kabineta 25.01.2011. rīkojumu Nr.31 „Par Zivju resursu mākslīgās atražošanas rīcības plānu 2011.-2013.gadam” apstiprinātajā plānā vārds „BIOR” lietots kā institūta nosaukuma saīsinājums.  Ar nosaukuma papildinājumu „BIOR” institūts ir reģistrēts Valsts ieņēmumu dienesta ar PVN apliekamo personu reģistrā un norādīts Latvijas Nacionālā akreditācijas biroja akreditēto institūciju (testēšanas laboratoriju) sarakstā.  Institūts vārdu „BIOR” izmanto savas tīmekļa vietnes nosaukumā (www.bior.gov.lv), e-pasta adresēs, dažādās savā darbībā izmantojamās veidlapās (pieteikums testēšanai, testēšanas pārskats, paraugu pavadraksti u.c.) un kā institūcijas logo. Ar šādu saīsinātu nosaukumu institūtu pazīst tā sadarbības partneri ārvalstīs un tas tiek lietots dažādos interneta resursos. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Sagatavots Ministru kabineta rīkojuma projekts “Grozījums Ministru kabineta 2009.gada 19.oktobra rīkojumā Nr.714„**Par Pārtikas un veterinārā dienesta un valsts aģentūras „Latvijas Zivju resursu aģentūra” reorganizāciju un valsts zinātniskā institūta „Pārtikas drošības, dzīvnieku veselības un vides zinātniskais institūts” izveidi**”” (turpmāk – rīkojuma projekts).  Rīkojuma projekts papildina institūta nosaukumu ar vārdu „BIOR”.  Šīs anotācijas I sadaļas 2.punktā minētās problēmas rīkojuma projekts atrisinās pilnībā. |
| 5. | Projekta izstrādē iesaistītās institūcijas | **Pārtikas drošības, dzīvnieku veselības un vides zinātniskais institūts**. |
| 6. | Iemesli, kādēļ netika nodrošināta sabiedrības līdzdalība | Rīkojuma projekts tieši neskar sabiedrības intereses. |
| 7. | Cita informācija | Ņemot vērā to, ka institūts papildus oficiāli apstiprinātajam nosaukumam jau šobrīd lieto arī vārdu „BIOR” savā mājas lapā, dažādās veidlapās, e-pasta adresēs u.c., nosaukuma maiņa (papildināšana) nebūs saistīta ar finanšu līdzekļu izlietojumu. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Rīkojuma projekts attiecas uz pārtikas apritē iesaistītajām personām, veterinārās uzraudzības objektu īpašniekiem un dzīvnieku īpašniekiem (turētājiem) gadījumos, kad normatīvie akti nosaka obligātu laboratorisko izmeklējumu veikšanu institūta laboratorijās vai šīs laboratorijas tiek brīvprātīgi izvēlētas nepieciešamo izmeklējumu veikšanai. Mērķgrupas skaitliskais lielums ir mainīgs, tas atkarīgs no uzņēmēju veiktās saimnieciskās darbības apjoma. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Valsts iestādes, kuru darbība saistīta ar institūtu (Zemkopības ministrija, Pārtikas un veterinārais dienests u.c.). |
| 3. | Tiesiskā regulējuma finansiālā ietekme | Rīkojuma projekta pieņemšana neradīs finansiālu ietekmi ne institūtam, ne trešajām personām, jo vārdu „BIOR” jau šobrīd tiek lietots institūta mājas lapā, dažādās veidlapās, e-pasta adresēs u.c.. |
| 4. | Tiesiskā regulējuma nefinansiālā ietekme | Rīkojuma projekts nodrošinās, ka vārds „BIOR” kā institūta nosaukuma papildinājums vai saīsinājums tiks lietots arī normatīvajos aktos un citos dokumentos (piemēram, līgumos) un neradīsies pārpratumi institūta nosaukuma lietošanā. |
| 5. | Administratīvās procedūras raksturojums | Rīkojuma projekts nemaina līdzšinējo administratīvo procedūru. Institūta nosaukuma papildinājums „BIOR” un institūta logo patlaban tiek izmantots dažādās veidlapās (pieteikums testēšanai, testēšanas pārskats, paraugu pavadraksti u.c.), kas ir saistošas trešajām personām. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

*Anotācijas III sadaļa – projekts šo jomu neskar.*

|  |
| --- |
| **IV. Tiesību akta ietekme uz spēkā esošo tiesību normu sistēmu** |

|  |  |  |
| --- | --- | --- |
| 1. | Nepieciešamie saistītie tiesību aktu projekti | 1. Papildus jāizdara grozījumi šādos normatīvajos aktos:  1.1. likumos:  1) Pārtikas aprites uzraudzības likumā;  2) Veterinārmedicīnas likumā;  3) Ģenētiski modificēto organismu aprites likumā;  4) Zvejniecības likumā;  1.2. Ministru kabineta noteikumos un rīkojumos:   1. Ministru kabineta 2012.gada 10.janvāra noteikumos „Zirgu infekciozās anēmijas uzraudzības, kontroles un apkarošanas kārtība”; 2. Ministru kabineta 2011.gada 20.decembra noteikumos Nr.988 „Kārtība, kādā veic brucelozes profilakses un apkarošanas pasākumus aitām un kazām”; 3. Ministru kabineta 2011.gada 15.novembra noteikumos Nr.880 „Govju enzootiskās leikozes uzraudzības, kontroles un apkarošanas kārtība”; 4. Ministru kabineta 2011.gada 19.oktobra noteikumi Nr.808 „Noteikumi par materiāliem un izstrādājumiem, kas paredzēti saskarei ar pārtiku”; 5. Ministru kabineta 2011.gada 25.janvāra noteikumos Nr.74 „Kārtība, kādā tiek administrēti un uzraudzīti tirgus intervences pasākumi augkopības un lopkopības produktu tirgū”; 6. Ministru kabineta 2010.gada 9.novembra noteikumos Nr.1029 „Kārtība, kādā piešķir valsts un Eiropas Savienības atbalstu zivsaimniecības attīstībai atklātu projektu iesniegumu konkursu veidā pasākumam „Ūdens faunas un floras aizsardzība un attīstība””; 7. Ministru kabineta 2010.gada 12.oktobra noteikumos Nr.960 „Kārtība, kādā novērtējama mājputnu gaļas un olu atbilstība klasifikācijas un kvalitātes prasībām”; 8. Ministru kabineta 2010.gada 31.augusta noteikumos Nr.818 „Noteikumi par veterinārajām prasībām govju, cūku, aitu, kazu un zirgu sugas dzīvnieku embriju un olšūnu un zirgu, aitu un kazu sugas dzīvnieku spermas apritei, kā arī embriju transplantācijas uzņēmumu, spermas sagatavošanas centru un spermas uzglabāšanas centru reģistrācijas kārtību”; 9. Ministru kabineta 2010.gada 3.augusta noteikumos Nr.737 „Kārtība, kādā piešķir, administrē un uzrauga valsts un Eiropas Savienības atbalstu augļu un dārzeņu piegādei skolēniem vispārējās izglītības iestādēs”; 10. Ministru kabineta 2010.gada 3.augusta noteikumos Nr.717 „Noteikumi par Pārtikas drošības, dzīvnieku veselības un vides zinātniskā institūta valsts pārvaldes uzdevumu ietvaros veikto darbību cenrādi”; 11. Ministru kabineta 2010.gada 23.februāra noteikumos Nr.178 „Trakumsērgas profilakses un apkarošanas kārtība”; 12. Ministru kabineta 2009.gada 22.decembra noteikumos Nr.1498 „Makšķerēšanas noteikumi”; 13. Ministru kabineta 2009.gada 8.decembra noteikumos Nr.1415 „Kārtība, kādā tiek administrēti un uzraudzīti tirgus intervences pasākumi augkopības un lopkopības produktu tirgū, īstenojot Eiropas Komisijas programmu vistrūcīgākajām personām”; 14. Ministru kabineta 2009.gada 30.novembra noteikumos Nr.1375 „Noteikumi par rūpnieciskās zvejas limitiem un to izmantošanas kārtību piekrastes ūdeņos”; 15. Ministru kabineta 2009.gada 30.novembra noteikumos Nr.1374 „Noteikumi par rūpnieciskās zvejas limitiem un to izmantošanas kārtību iekšējos ūdeņos”; 16. Ministru kabineta 2009.gada 11.augusta noteikumos Nr.918 „Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību”; 17. Ministru kabineta 2009.gada 4.augusta noteikumos Nr.864 „Noteikumi par references laboratorijas statusa piešķiršanas un akreditācijas kārtību, funkcijām un pienākumiem, kā arī iekārtām un aprīkojumam noteiktajām prasībām pārtikas, dzīvnieku barības un veterinārajā jomā”; 18. Ministru kabineta 2009.gada 17.jūnija noteikumos Nr.573 „Kārtība, kādā administrē Eiropas Lauksaimniecības garantiju fondu, Eiropas Lauksaimniecības fondu lauku attīstībai un Eiropas Zivsaimniecības fondu, kā arī valsts un Eiropas Savienības atbalstu lauksaimniecībai, lauku un zivsaimniecības attīstībai”; 19. Ministru kabineta 2009.gada 2.jūnija noteikumos Nr.503 „Noteikumi par zivju izkraušanas kontroli un zivju tirdzniecības un transporta objektu, noliktavu un ražošanas telpu pārbaudi”; 20. Ministru kabineta 2008.gada 13.oktobra noteikumos Nr.845 „Valsts un Eiropas Savienības atbalsta piešķiršanas kārtība pasākumam „Investīcijas zvejas kuģu ierīcēs un zvejas rīku selektivitāte””; 21. Ministru kabineta 2008.gada 6.oktobra noteikumos Nr.828 „Kārtība, kādā piešķir valsts un Eiropas Savienības atbalstu zivsaimniecības attīstībai atklātu projektu iesniegumu konkursu veidā pasākumam „Zveja iekšējos ūdeņos””; 22. Ministru kabineta 2008.gada 6.maija noteikumos Nr.323 „Valsts un Eiropas Savienības atbalsta piešķiršanas kārtība zivsaimniecības attīstībai pasākumam „Zvejas aktivitāšu pilnīga pārtraukšana” 23. Ministru kabineta 2008.gada 1.aprīļa noteikumos Nr.240 „Kārtība, kādā piešķir valsts un Eiropas Savienības atbalstu zivsaimniecības attīstībai atklātu projektu iesniegumu konkursu veidā pasākumam „Investīcijas akvakultūras uzņēmumos””; 24. Ministru kabineta 2008.gada 1.aprīļa noteikumos Nr.237 „Lauksaimniecības un pārstrādāto lauksaimniecības produktu Eiropas Savienības ārējās tirdzniecības režīma administrēšanas kārtība”; 25. Ministru kabineta 2007.gada 19.jūnija noteikumos Nr.405 „Putnu gripas uzliesmojuma likvidēšanas un draudu novēršanas kārtība”; 26. Ministru kabineta 2007.gada 2.maija noteikumos Nr.296 „Noteikumi par rūpniecisko zveju teritoriālajos ūdeņos un ekonomiskās zonas ūdeņos”; 27. Ministru kabineta 2007.gada 2.maija noteikumos Nr.295 „Noteikumi par rūpniecisko zveju iekšējos ūdeņos”; 28. Ministru kabineta 2007.gada 23.janvāra noteikumos Nr.72 „Dabas parka „Pape” konsultatīvās padomes nolikums”; 29. Ministru kabineta 2006.gada 18.jūlija noteikumos Nr.600 „Veterināro zāļu reģistrēšanas kārtība”; 30. Ministru kabineta 2006.gada 27.jūnija noteikumos Nr.529 „Veterinārās prasības buļļu spermas tirdzniecībai Eiropas Savienības dalībvalstīs un ievešanai no trešajām valstīm”; 31. Ministru kabineta 2006.gada 13.jūnija noteikumos Nr.475 „Virszemes ūdensobjektu un ostu akvatoriju tīrīšanas un padziļināšanas kārtība”; 32. Ministru kabineta 2006.gada 28.marta noteikumos Nr.235 „Veterinārās prasības cūku sugas dzīvnieku spermas tirdzniecībai citās Eiropas Savienības dalībvalstīs un ievešanai no trešajām valstīm”; 33. Ministru kabineta 2005.gada 27.decembra noteikumos Nr.1014 „Ūdens objektu ekspluatācijas (apsaimniekošanas) noteikumu izstrādāšanas kārtība”; 34. Ministru kabineta 2005.gada 15.marta noteikumos Nr.192 „Kārtība, kādā izsniedz atļaujas (licences) zvejai īpašos nolūkos un zinātniskās izpētes nolūkos”; 35. Ministru kabineta 2005.gada 25.janvāra noteikumos Nr.62 „Zivsaimniecības konsultatīvās padomes nolikums”; 36. Ministru kabineta 2004.gada 30.novembra noteikumos Nr.991 „Klasiskā cūku mēra likvidēšanas un draudu novēršanas kārtība”; 37. Ministru kabineta 2004.gada 22.aprīļa noteikumos Nr.381 „Kārtība, kādā uzskaitāmi un ielaižami dabiskajās ūdenstilpēs zivju resursu atražošanai un pavairošanai paredzētie zivju mazuļi”; 38. Ministru kabineta 2004.gada 8.aprīļa noteikumos Nr.277 „Noteikumi par atliekvielu kontroli un tās finansēšanas kārtību”; 39. Ministru kabineta 2003.gada 25.novembra noteikumos Nr.662 „Lubānas mitrāju kompleksa konsultatīvās padomes nolikums”; 40. Ministru kabineta 2003.gada 14.oktobra noteikumos Nr.574 „Licencētās amatierzvejas – makšķerēšanas – kārtība”; 41. Ministru kabineta 2003.gada 16.septembra noteikumos Nr.524 „Engures ezera dabas parka konsultatīvās padomes nolikums”; 42. Ministru kabineta 2003.gada 29.aprīļa noteikumos Nr.245 „Zemkopības ministrijas nolikums”; 43. Ministru kabineta 2002.gada 19.marta noteikumos Nr.127 „Epizootiju uzliesmojuma likvidēšanas un draudu novēršanas kārtība”; 44. Ministru kabineta 2002.gada 12.marta noteikumos Nr.118 „Noteikumi par virszemes un pazemes ūdeņu kvalitāti”; 45. Ministru kabineta 2001.gada 8.maija noteikumos Nr.188 „Saimnieciskās darbības rezultātā zivju resursiem nodarītā zaudējuma noteikšanas un kompensācijas kārtība”; 46. Ministru kabineta 1998.gada 15.decembra noteikumos Nr.453 „Noteikumi par zvejas tiesību izmantošanu privātajos ūdeņos”; 47. Ministru kabineta 1995.gada 19.decembra noteikumos Nr.388 „Zivju fonda nolikums”.   Minēto normatīvo aktu grozījumi neradīs finansiālu ietekmi institūtam, valsts iestādēm un trešajām personām.  2. Par normatīvo aktu projektu sagatavošanu ir atbildīga Zemkopības ministrija.  3. Patlaban Zemkopības ministrija gatavo un līdz 2012.gada decembrim laikā plāno virzīt izskatīšanai Ministru kabinetā un Saeimā jaunus likumprojektus – Pārtikas likumu un Veterinārmedicīnas likumu. Pēc minēto likumu pieņemšanas jaunā redakcijā tiks sagatavoti visi Ministru kabineta noteikumi, kas pieņemti uz pašlaik spēkā esošo likumu (Pārtikas aprites uzraudzības likums un Veterinārmedicīnas likums) pamata, vienlaikus precizējot arī institūta nosaukumu.  Pārējos minētajos normatīvajos aktos institūta nosaukums tiks precizēts, izdarot tajos grozījumus pēc būtības. |
| 2. | Cita informācija | Nav. |

*Anotācijas V un VI sadaļa – projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | **Pārtikas drošības, dzīvnieku veselības un vides zinātniskais institūts**. |
| 2. | Projekta izpildes ietekme uz pārvaldes funkcijām | Rīkojuma projekts neietekmē **Pārtikas drošības, dzīvnieku veselības un vides zinātniskais institūta funkcijas.** |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| 6. | Cita informācija | Nav. |

# Zemkopības ministre L.Straujuma

2012.07.19. 16:29

L.Gurecka

67027063, Linda.Gurecka@zm.gov.lv